
Referat:

1 - Velkommen:
Der var afbud fra Ole og Jakob, mens Lars ikke dukkede op til mødet. Mødelokale 1 var optaget af andre, så vi måtte nøjes med nr 2 uden projector m.v.


2 – Opgave runde :
Claus lagde for og kunne berette at kalenderen på hjemmesiden er meget tæt på at være helt opdateret. Afsluttes i kommende uge. 
Marian havde styr på Tøseturneringen, hvor der er udarbejdet invitation, som allerede er sendt til andre klubber. Invitationen skal ligeledes på vores egen hjemmeside.
Venskabskampen imod Espergærde er på plads i kalender og Lone Mortensen står for planlægningen iøvrigt.
Marian har talt med DTV (Kastberg) og det var for sent at få en turnering i kalenderen for sommeren 2016. Beslutning vedr. DTV : Bestyrelsen enige om at det ikke gør noget – vi har rigeligt og lader det ligge som en mulighed til 2017.
Kim ingen opgaver
Stig henviste til efterfølgende punkter

5 – Vækstklub (vi sprang til punkt 5, som har betydning for de øvrige punkter ):
Stig berettede om møde med DGI med deltagelse af Stig, Claus og Ole og Claus berettede efterfølgende om hans og Oles møde i Værløse Tennisklub, hvor det nye forbunds tiltag blev præsenteret med det formål at højne foreningslivet.
Der er i den kommende uge endnu et møde med DGI 
Snekkersten er blevet vækstklub, og vi kan dermed få ydelser på optil ialt kr 8.000.
Beslutninger :
Vi tilmelder os til tennissportens dag 
Vi spørger DGI om hjælp til materiale til avisen som optakt til sæsonstart
Vi fokuserer i 2016 på voksenintroduktion og fastholdelse, mens vi IKKE i år starter op på familietennis konceptet. 
Vi afventer nyt møde med DGI med hensyn til trænere. Stig har fået flere henvendelser fra interesserede trænere, men vi kender på nuværende tidspunkt ikke behovet, og kan derfor ikke binde os økonomisk. 

Der blev drøftet hvad vi kan gøre yderligere for nye medlemmer, og der var snak om løsningen kunne være lavere kontingent, evt halvsæsonkontingent, mentor oprdning eller andet.  Denne snak må fortsættes på kommende møde

Muligheden for gæstespil (3 gange pr år) skal gøres mere synlig på hjemmesiden, så alle bliver opmærksomme på muligheden for at trække nye potentielle medlemmer ned i klubben. 



3 – Årshjul opgaver:
Nyhedsbrev sæsonstart :
Det aftaltes at nyhedsbrev skal ligge klar til udsendelse 1 april, og at kontingent opkrævning udsendes umiddelbart efter – senest 5 april.

Standerhejsning 24 april – program :
Det aftales at vi rykker starten en time frem fra kl 13.00 til kl 12.00, og at vi starter med at servere pølser/brød øl/sodavand, som en velkomst til den nye sæson.Lars A blev enstemmigt valgt til grillmester
Der skal være Formandens tale, uddeling af præmier klubmesterskaber/Sommertour, præsentation af Bestyrelsen, præsentation af aktiviteter med mulighed for at tilmelde sig, årets junior skal præmieres o.s.v.
Når det er klaret bliver der mulighed for at shoppe tøj og evt andet fra vores sponsore. Vi forsøger at få Sille/Emma til at stille op på hver sin bane, så man kan udfordre dem hvis man tør/alternativt kan de spille en opvisningskamp, vi sætter boldmaskine frem, så medlemmerne kan prøve den.
Kl 14 starter åbningsturneringen som evt sluttes af med pizza og rødvin.
Endeligt program må klares på mail, så vi kan udsende det i Nyhedsmailen senest 1 april.

Aktiviteter junior og senior færdiggøres samt fordeling af opgaver :
Blev ikke afsluttet og må klares på næste møde

Sponsorer :
Stig opdaterede sponsor situationen som følger :
Jan Ryberg : det bliver men aftale endnu ikke på plads 
Hørsholm Helsekost : har sagt ja til at fortsætte – endelig aftale skal på plads
Niklas : Har sagt ja til at fortsætte – endelig aftale skal på plads 
Spar Nord : På plads på den måde, at vi skal søge Fonden, og så kan vi søge afdelingen lokalt om mindre tilskud til aktiviteter 
Proshoppen : Aftale er på plads – mangler mere det praktiske 
AA Danmark : Har givet tilsagn – afventer endeligt projekt.

Holdspillere start op aktivitet : 
Dette blev ikke drøftet – udskydes til næste møde


4 - Kontingent:
Beslutning :
Der var enighed om at fastholde kontingentet fra sidste år.
 

6-Klubkalender :
Da vi ikke fik det bestilte mødelokale med IT udstyr sprang vi dette punkt over. 

7 – Lys på bane 1+2 status :
Da Lars ikke var tilstede sprang vi ligeledes dette punkt over 


8 – Ansøgning til Spar Nord Fonden udskudt:
Det var tanken at der skulle have været søgt SparNord Fonden inden 1 marts, men Stig/Kim besluttede at vi skal afvente endnu et kvartal, så vi har tid til at præsentere en gennemarbejdet ansøgning.

9– Eventuelt :
TV i klubhus :
Stig havde et brugt fladskærmstv, som han gerne vil donere til klubben.
Beslutning : Vi siger ja tak og det hænges op i klubhuset  

Sommertennis :
Tilmelding til Kommunen omkring feriekatalog skal være indgivet senest 31 marts. Vi ligger indtil videre på dagene 6-8 juli. Kim kontakter Ida, Kamilla samt Andreas Ilsøe og får bekræftet, at de er til rådighed.

Invitation til HSU møde :
Beslutning : Vi deltager ikke 

Bogomdeling Hamlet  :
Vi er nu blevet tildelt Snekkersten området, og har altså mulighed for at få omdelt en folder sammen med denne Hamlet bog, som skal omdeles til alle husstande. Vi får derudover en skilling til klubkassen
Bøgerne skal hentes d. 7 april.
 
 
Hængepartier :

Jakob : Excel ark til sommertour 
Årshjul : Holdspil start op aktivitet 
Årshjul : Junior- og senior aktiviteter – herunder junior åbningsturnering
Årshjul : Endeligt program til Standerhejsning
Lys projekt 
Nøgle projekt
Streger på halgulvet til tennisbane 
Reminder om skumtennis udsendt ?

